laion/Wikipedia-Exotic huggingface dataset:
קשר מתכתי

קשר מתכתי הוא קשר כימי בין גרעינים חיוביים (יונים חיוביים) במתכת מוצקה ונוזלית, הנובע משיתוף של אלקטרוני הערכיות בין כל אטומי המתכת. מבנה זה, המכונה סריג מתכתי, מעניק למתכות את מוליכותן החשמלית, מאחר שהאלקטרונים אינם קשורים לשום אטום ספציפי וחופשיים לנוע וליצור זרם חשמלי. גם היכולת לעבור ריקוע, והאפקט הפוטואלקטרי הנצפה במתכות, מוסברים על ידי מבנה זה. בסריג מתכתי נעים האלקטרונים מרמת האנרגיה האחרונה סביב הגלעינים (חלקיקים הכוללים את גרעין האטום ואת האלקטרונים שסביבו, פרט לאלקטרוני הערכיות. הגרעין טעון חיובית מכיוון שחסרים לו אלקטרונים.) באופן חופשי, כלומר, בלי להיות קשורים לגרעין מסוים. אופן תנועה זה מכונה ים אלקטרונים, ענן אלקטרונים או דבק אלקטרוני. גרעיני האטומים של המתכות הם בעלי מטען חשמלי חיובי (כפי שהוסבר לעיל, הדבר נובע בשל היעדרם של אלקטרוני הערכיות), ולכן הם נמשכים לענן האלקטרונים, שמטענו שלילי. אם כן, קשר מתכתי הוא קשר בין יונים חיוביים, הנוצרים לאחר שהאטום מסר את אלקטרוני הערכיות שלו, לבין "ים" של אלקטרונים המקיפים אותם. בעזרת מודל זה ניתן להסביר את תכונותיהן השונות של המתכות: בשל המשיכה החשמלית החזקה בין היונים החיוביים והאלקטרונים השליליים, נמצאות מרבית המתכות, בטמפרטורת החדר, במצב צבירה מוצק. מוליכות החום והחשמל של המתכות היא הודות לניידות האלקטרונים. למתכות טהורות יש מוליכות חשמלית טובה, בגלל שהאלקטרונים הקוולנטיים אינם ממוקמים במיקום אחד. כאשר מופעל מתח חשמלי על המתכת, אלקטרונים מהענן חופשיים לנוע בקלות ולהעביר את הזרם חשמלי. כאשר מופעל כוח חיצוני על מתכת, עשויים היונים החיוביים להחליף את מקומם עם יונים חיוביים אחרים. תזוזה זו אמנם תגרום לשינוי מבנה המתכת, אולם האלקטרונים השליליים ימשיכו "להדביק" גם את הסידור החדש. זו הסיבה שניתן לרקע ולעבד מתכות. מדיה וקבצים בנושא קשר מתכתי בוויקישיתוף Metallic bonding, Chemguide חומרים מתכתיים - מבנה ותכונות, באתר לרגו (LerGO) קשר מתכתי, באתר אנציקלופדיה בריטניקה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
מונסי

מונסי או מאנסי (באנגלית: Monsey) הוא יישוב במחוז רוקלנד שבמדינת ניו יורק בארצות הברית. בעת מפקד האוכלוסין של ארצות הברית בשנת 2022 מנה היישוב 36,254 תושבים. כיום, יחד עם הקהילה החרדית השמרנית בניו סקווער, והקהילה החרדית המודרנית בספרינג וואלי, הסמוכים למונסי, ליישוב יש צביון יהודי מובהק עם כ-70,000 תושבים. המקום יוּשב לראשונה על ידי אינדיאנים בני שבט המונסי. במקום נמצאו חפצים ועדיין אפשר לראות כמה מקלטי סלע מזמני האינדיאנים. ב-1841 הוקמה במונסי תחנת רכבת. מונסי הוא מרכז יהודי בארצות הברית. כ-74% מתושבי המקום דוברי יידיש, וכ-6% דוברי עברית. פועלות בו כמה קהילות חסידיות, בהן חסידות ויז'ניץ מונסי שמרכזה ביישוב כתר וויליז' שהוקם בתוך מונסי (הוכרזה כיישוב נפרד), חסידות סאטמר ועוד. כמו כן יש בו את ישיבת בית מדרש עליון, קהילה ומוסדות ליטאיים נוספים. בשנות ה-50 של המאה ה-20 פעלה במקום רק ישיבה אחת, אך בעקבות הגידול המהיר באוכלוסייה החרדית הוקמו עד שנת 1997 45 ישיבות ו-112 בתי כנסת. בשנת 2022 נמנו במקום עשרות ישיבות וכ-287 בתי כנסת ב-6 שכונות עיקריות היישוב הוא חלק מהעיירה ראמאפו (אנ'). זהו היישוב השני בארצות הברית בגילם הממוצע של התושבים, 18.6 שנים [דרוש מקור]. אחת מהערים התאומות של ראמאפו היא בית שמש במדינת ישראל בשל אכלוס הקהילות החרדיות בשתי הערים. ב-28 בדצמבר 2019 התרחש בעיירה, בשכונה העשירה 'פורשה', פיגוע דקירה אנטישמי. בית כנסת ניקלשבורג בית הספר החרדי בת מלך ישיבת חסידי ניקלשבורג בית הכנסת הקהילתי במונסי מדיה וקבצים בנושא מונסי בוויקישיתוף Ramapo, עיריית ראמאפו If You're Thinking of Living In / Monsey; Low Inventory, Lots of Kugel, Some Deer, 2002, New York Times יובל מלחי, מונסי ניו יורק – השטעטל המודרני, באתר "קטעים בהיסטוריה", 5 ביולי 2016 מונסי (ניו יורק), דף שער בספרייה הלאומית "Ramapo NY Demographics data". www.towncharts.com. נבדק ב-17 יולי 2019. {{cite web}}: (עזרה) שפות במונסי, מפקד אוכלוסין שנת 2000 Growing Pains for a Rural Hasidic Enclave, 1997, New York Times
טי. ג'יי. פארקר

טרנס ג'ונתן "טי. ג'יי." פארקר (באנגלית: Terence Jonathan "T. J." Parker; נולד ב-16 במאי 1984) הוא כדורסלן עבר ומאמן כדורסל צרפתי-אמריקאי. פארקר נולד בוואלנסיין, צרפת, אך למד בבית הספר התיכון בלייל, אילינוי, ארצות הברית, שם שיחק כדורסל ופוטבול. פארקר שיחק כדורסל מכללות באוניברסיטת נורת'ווסטרן בין 2002 ל-2005. לאחר שלא נבחר בדראפט ה-NBA ‏2005 חזר פארקר לצרפת וחתם בראסינג פריז. ב-19 בנובמבר 2006 הוא קלע שיא קריירה של 23 נקודות עם 7 שלשות מ-11 זריקות בניצחון 83–77 על פו אורטז. ב-2007 הצטרף למועדון הכדורסל נאנסי מליגת העל הצרפתית. בשנת 2009 עבר לאסוול ליון-וילרבאן. לאחר ששיחק בליגה השלישית עם אורשי פרש פארקר מכדורסל מקצועני ב-2010, עקב בעיות ברכיים. פארקר היה חבר בנבחרות צרפת עד גיל 18 ועד גיל 20. הוא שיחק באליפות אירופה לנוער 2002. הוא התאמן במדי הנבחרת הבוגרת ב-2006. לאחר קריירת המשחק הקצרה שלו מונה פארקר ב-2013 לעוזר מאמן באסוול ליון-וילרבאן. בינואר 2018 הוא מונה למאמן זמני לאחר שג'יי. די. ג'קסון פוטר מתפקידו. לאחר מכן הוא חזר לעמדת העוזר לאחר מינויו של זבזדן מיטרוביץ' למאמן ראשי. ב-17 ביוני 2020 מונה פארקר למאמן הראשי של הקבוצה. כמאמן הקבוצה הוא זכה באליפות צרפת בכדורסל ב-2021 ו-2022 ובגביע הצרפתי ב-2021. הוא פוטר מתפקידו ב-20 באוקטובר 2023. אביו של פארקר, טוני פארקר האב, הוא כדורסלן עבר מקצועני. אמו, פמלה פירסטון, היא הולנדית. דודו של פארקר, יאן ויינזה, הוא מדליסט זהב אולימפי בחתירה. טי. ג'יי. הוא אחיו הצעיר של טוני פארקר, שחקן ה-NBA לשעבר ונשיא אסוול ליון-וילרבאן. אחיו הצעיר פייר גם היה בעבר כדורסלן מקצועני. פרופיל, באתר Sports-Reference פרופיל, באתר eurobasket על הקווים: טי.ג'יי פארקר, באתר מכבי תל אביב, 30 במרץ 2022 "Paris Basket Racing 83 - Pau Orthez 77". LNB Pro A. נבדק ב-10 ביולי 2020. {{cite web}}: (עזרה) Terence Jonathan PARKER (FRA), פיב"א אור שקדי‏, עסק משפחתי: על הבעלות של טוני פארקר בווילרבאן מהליגה הצרפתית, באתר וואלה, 10 בפברואר 2018 טוני פארקר פיטר את המאמן ומינה את אחיו, באתר ynet, 15 בינואר 2018 T.J.Parker is the new head coach of ASVEL, Eurohoops, ‏2018-01-15 (באנגלית) אבי סגל, וילרבאן: טוני פארקר מינה את אחיו למאמן, באתר ישראל היום, 16 ביוני 2020 אלכסנדרוס צאקוס, Tony Parker announces his brother promotion to ASVEL head coach position, TalkBasket.net, ‏2020-06-16 (באנגלית) ה-21 שלה: וילרבאן זכתה באליפות צרפת, באתר ערוץ הספורט, 26 ביוני 2022 אחרי פתיחה רעה: פארקר פוטר מווילרבאן, באתר ערוץ הספורט, 20 באוקטובר 2023
Hot (פירושונים)

האם התכוונתם ל... HOT – חברת תקשורת וכבלים ישראלית HOT3 – ערוץ טלוויזיה ישראלי של HOT HOT mobile – חברת תקשורת סלולרית של HOT Hot (אלבום של אינה) – אלבום הבכורה של הזמרת-יוצרת הרומנייה אינה Hot (שיר של אינה) – שיר שהוקלט על ידי הזמרת-יוצרת הרומנייה אינה Hot (אלבום של מלאני בראון) – אלבום הבכורה של הזמרת-יוצרת הבריטית מלאני בראון
מאט מיאזגה

מת'יו מיאזגה (באנגלית: Matthew Miazga; נולד ב-19 ביולי 1995) הוא כדורגלן אמריקאי המשחק בעמדת הבלם בסינסינטי. מיאזגה יליד קליפטון (ניו ג'רזי) התחיל לשחק כדורגל בקבוצת הכדורגל של התיכון המקומי, ובגיל 14 הצטרף לקבוצת הנוער של ניו יורק רד בולס. ב-30 במאי 2013 ב חתם בקבוצה הבוגרת למרות התעניינות מאירופה ומקבוצת הפיתוח של מישיגן. ב-8 בספטמבר ערך את הופעת הבכורה שלו בקבוצה בניצחון 1-4 נגד יוסטון דינמו. בעונת 2014 הפך לשחקן הרכב בקבוצה. ב-10 במאי 2015 הורחק בניצחון 1-2 נגד ניו יורק סיטי שהיה הדרבי הראשון בין שני הקבוצות. בדרבי הבר שנערך ב-28 ביוני הבקיע את שער הבכורה שלו בקריירה בניצחון 1-3 של הרד בולס. ב-30 בינואר 2016 מיאזגה חתם בצ'לסי מהפרמייר ליג תמורת 3.5 מיליון פאונד. ב-2 באפריל 2016 ערך את הופעת הבכורה שלו בקבוצה בניצחון 0-4 נגד אסטון וילה. במהלך קיץ 2016 ניהל משא ומתן עם אספניול הספרדית, אך ב-31 באוגוסט הושאל לוויטסה ארנהם מליגת העל ההולנדית. ב-25 בספטמבר ערך את הופעת הבכורה שלו בקבוצה בהפסד 2-1 לטוונטה בה בישל את השער היחיד של ויסטה. ב-14 בדצמבר הבקיע את שערו היחיד בקבוצה בניצחון 0-4 נגד ג'ודאן בויז במסגרת הגביע ההולנדי. מיאזגה היה שותף לזכייה של המועדון בגביע ובסיום העונה הושאל לעונה נוספת. ב-6 באוגוסט 2018 מיאזגה הושאל לנאנט מליגה 1. ב-18 באוגוסט מיאזגה ערך את הופעת הבכורה שלו בקבוצה בהפסד 2-0 לדיז'ון. ב-25 בינואר 2019 הושאל לרדינג מהפוטבול ליג צ'מפיונשיפ עד לסיום העונה. בסיום העונה הושאל לעונה נוספת. ב-3 באוקטובר 2020 הושאל לאנדרלכט. ב-20 באוגוסט 2021 הושאל לדפורטיבו אלאבס מהלה ליגה. בסיום העונה ירדה אלאבס לליגה השנייה ומיאזגה עזבז את המועדון. ב-5 באוגוסט 2022 חזר לארצות הברית וחתם לשלוש וחצי שנים בסינסינטי. מיאזגה שיחק בכל הנבחרות הצעירות של ארצות הברית ובנוסף גם בנבחרת פולין עד גיל 18, אולם דחה פעמיים זימון לסגל נבחרת פולין עד גיל 20. השתתף עם נבחרת ארצות הברית בגביע העולם בכדורגל עד גיל 20 - 2015 בו הגיעה הנבחרת עד לרבע הגמר. ב-5 בנובמבר 2015 הצהיר בראיון כי עדיין לא החליט איזו נבחרת ייצג בבוגרים, אולם כעבור ימים אחדים זומן לסגל נבחרת ארצות הברית ונענה בחיוב. ב-13 בנובמבר ערך את הופעת הבכורה שלו בנבחרת בניצחון 1-6 נגד סנט וינסנט והגרנדינים. ב-15 ביולי 2017 הבקיע בניצחון 0-3 נגד ניקרגואה במסגרת גביע הזהב 2017. מיאזגה הוא בן להורים שהיגרו מפולין. הוא נוצרי אדוק, דבר הניכר בפוסטים שלו ברשתות החברתיות. ניו יורק רד בולס מגן האוהדים: 2013, 2015 ויטסה הגביע ההולנדי: 2016/2017 נבחרת ארצות הברית גביע הזהב של CONCACAF: 2017 ליגת האומות של CONCACAF: 2019/2020 מדיה וקבצים בנושא מאט מיאזגה בוויקישיתוף מאט מיאזגה, ברשת החברתית אינסטגרם מאט מיאזגה, באתר Transfermarkt מאט מיאזגה, באתר Soccerway מאט מיאזגה, באתר BDFutbol מאט מיאזגה, באתר WorldFootball.net מאט מיאזגה, באתר National Football Teams מאט מיאזגה, באתר FootballDatabase.eu
מרצ'ל צ'ולאקו

יון-מרצ'ל צ'ולאקו (ברומנית: Ion-Marcel Ciolacu; נולד ב-28 בנובמבר 1967) הוא פוליטיקאי רומני, יושב ראש המפלגה הסוציאל-דמוקרטית הרומנית החל מ-2019, ראש ממשלת רומניה החל מ-15 ביוני 2023 בהתאם להסכם הרוטציה עם קודמו, ניקולאיה צ'וקה שכיהן מטעם המפלגה הלאומית-ליברלית. צ'ולאקו כיהן כסגן ראש הממשלה בשנים 2017–2018 וכיושב ראש בית הנבחרים הרומני ב-2019–2020 וב-2021–2023. הוא משפטן בהכשרתו, והתמחה במנהל ציבורי מקומי. יון-מרצ'ל צ'ולאקו נולד ב-1967 בעיר בוזאו שבחבל מונטניה ברומניה. הוא הצעיר מבין שלושת בניהם של הטייס, קומנדור בדימוס, יון צ'ולאקו ושל אשתו. ב-1989 השתתף באירועי מהפכה הרומנית בעירו. בשנים 1991–1995 סיים לימודים בפקולטה למשפטים של האוניברסיטה האקולוגית בבוקרשט, שהוסמכה רשמית רק ב-1995. ב-2008–2009 השתלם בתחום הביטחון הלאומי הפנימי והחיצוני במכללה הלאומית לביטחון בבוקרשט. ב-2010–2012 למד לתואר שני בתחום המנהל הציבורי בבית הספר הלאומי למדעי המדינה והמנהל בבוקרשט. צ'ולאקו נמנה עם מייסדי הסניף של החזית להצלה לאומית בעירו, לימים סניף של המפלגה הסוציאל-דמוקרטית. ב-1996 נבחר לסגן יושב ראש ארגון הנוער של המפלגה בעיר בוזאו וכחבר במועצת העיר. צמח בסביבתם של שני מנהיגים מקומיים של המפלגה, הסנטור יון ואסילה וקונסנטנין בושקודיאלה, שכיהן ב-1996–2016 כראש העיר בוזאו. ב-2008–2012 כיהן צ'ולאקו כסגן ראש העיר. נכנס לזירה הפוליטית הלאומית ב-2012 כשנבחר חבר בבית הנבחרים. ב-2015 אחרי שבושקודיאלה הסתבך בחקירות ומשפטים (לבסוף נמצא אשם בהפרת אמונים), החליף אותו צ'ולאקו כראש הסניף בוזאו של המפלגה. ב-2016 צ'ולאקו נבחר מחדש לפרלמנט. ב-2017 - 2018 כיהן צ'ולאקו כסגן ראש הממשלה בממשלת מיכאי טודוסה. בתוך המפלגה הצטרף למחנה שהתנגד למנהיגותו של ליביו דראגניה. ב-27 במאי 2019 דראגניה נידון לשלוש וחצי שנות מאסר בגלל הפרת אמונים. ב-29 במאי 2019 צ'ולאקו נבחר במקומו כיושב ראש בית הנבחרים בהמשך באותה שנה הוא נבחר במקום ויוריקה דנצ'ילה כיושב ראש המפלגה הסוציאל-דמוקרטית. בספטמבר 2024 ביקר בישראל יחד עם שרת החוץ לומיניצה אודובסקו, שר ההגנה אנג'ל טילבר ושר הכלכלה והתיירות שטפן-ראדו אופריה. הועלו האשמות נגד צ'ולאקו שבעת עבודתו בעיריית בוזאו נמצא לכאורה בניגוד עניינים בטיפולו בחוזה עם חברת בנייה Mecan Construct שהשתייכה לאחד מעמיתיו במפלגה. לדבריו הוחלט שלא לפתוח תיק פלילי נגדו. נטען שבגלל החקירה ראש הממשלה ויקטור פונטה הדיח את צ'ולאקו מהתפקיד של יועץ כבוד בלשכת ראש הממשלה. התקשורת דנה הרבה בקשר של צ'ולאקו עם איש עסקים סורי בשם עומר חייסאם שנידון ב-2007 ל-24 שנות מאסר על יזימת חטיפת שלושה עיתונאים רומנים בעיראק. נטען שפעם בהתחלת שנות ה-2000 צ'ולאקו לווה מחייסאם סכום של כסף ופורסם צילום על נוכחותם ביחד במסיבת ציד של פוליטיקאים במחוז בוזאו. צ'ולאקו תמך במהלך הזמן ב"פטריוטיזם כלכלי", עמדה שתוארה כתערובת בין "לאומנות שמאלית" ו"שמרנות חברתית". הוא מתנגד לנישואים חד מיניים ולהסכמי זוגיות מסוג זה. צ'ולאקו נשוי לרוקסאנה, מהנדסת, שניהלה קונדיטוריה וחברה בתחום הלחמים והמאפים, ויש להם בן, אנדריי פיליפ. מדיה וקבצים בנושא מרצ'ל צ'ולאקו בוויקישיתוף באתר בית הנבחרים הרומני פרטים ביוגרפיים באתר "אירופה חופשית" ברומנית מרצ'ל צ'ולאקו, ברשת החברתית פייסבוק באתר infoactual ב-31 באוגוסט 2022 Romanian prime minister Marcel Ciolacu meets with Israeli counterpart Netanyahu, Romania Insider, ‏2024-09-06 (באנגלית) באתר wowbiz ברומנית באתר playtech
סאבה סזונוב

סאבה אנדרייביץ' סזונוב (ברוסית: Саба Андреевич Сазонов, בגאורגית: საბა ანდრეის ძე საზონოვი; נולד ב-1 בפברואר 2002 בסנקט פטרבורג שברוסיה) הוא כדורגלן גאורגי-רוסי המשחק בעמדת הבלם בקבוצת אמפולי ובנבחרת גאורגיה. סזונוב גדל במחלקת הנוער של זניט סנקט פטרבורג. בשנת 2019 החל לשחק בזניט-2 סנקט פטרבורג, קבוצת המילואים של המועדון. ב-16 במאי 2021 ערך הופעתו היחידה בקבוצה הראשונה של המועדון, בניצחון 1–5 על טמבוב במסגרת המחזור ה-30 בליגת העל הרוסית לעונת 2020/2021. ב-9 ביולי 2021 חתם סזונוב על חוזה לשלוש שנים בדינמו מוסקבה מליגת העל הרוסית. ב-16 באוקטובר ערך את הופעת הבכורה שלו במועדון, בתיקו 2-2 נגד ספרטק מוסקבה במסגרת המחזור ה-11 בליגה לעונת 2021/2022. ב-31 באוגוסט 2023 חתם בטורינו מהסרייה א'. ב-30 באוגוסט 2024 הושאל ביחד עם פייטרו פלגרי האיטלקי אל אמפולי, כחלק מעסקה ששלחה את סבסטיאן ולוקייביץ' אל טורינו. ב-17 בנובמבר 2022 ערך סזונוב את הופעת הבכורה שלו בנבחרת גאורגיה, בהפסד 0–3 לנבחרת מרוקו במשחק ידידות. זניט סנקט פטרבורג אליפות רוסיה (1): 2020/2021 מדיה וקבצים בנושא סאבה סזונוב בוויקישיתוף סאבה סזונוב, ברשת החברתית אינסטגרם סאבה סזונוב, באתר Transfermarkt סאבה סזונוב, באתר Soccerway סאבה סזונוב, באתר WorldFootball.net סאבה סזונוב, באתר National Football Teams סאבה סזונוב, באתר FootballDatabase.eu Саба Сазонов перешёл в "Динамо" באתר הרשמי של דינמו מוסקבה, 9 ביולי 2021 (ברוסית)
נבחרת גאורגיה בכדורגל עד גיל 21

נבחרת גאורגיה בכדורגל עד גיל 21 היא נבחרת הכדורגל הלאומית של גאורגיה עד גיל 21, ושייכת להתאחדות הכדורגל הגאורגית. נבחרת זו היא נבחרת הנוער של נבחרת הכדורגל הלאומית של גאורגיה הבוגרת. הנבחרת מתחרה באליפות אירופה בכדורגל עד גיל 21, הנערכת כל שנתיים. מאז הקמתה, הנבחרת מעולם לא הגיעה לשלב הגמר של אליפות אירופה, עד לשנת 2023, כאשר העפילה באופן אוטומטי לגמר כמארחת הטורניר. על אף שהתפרקותה של ברית המועצות התרחשה באופן רשמי ב-25 בדצמבר 1991, הנבחרת המשיכה לייצג את ברית המועצות עד לאליפות אירופה ב-1992. לאחר מכן, גאורגיה ושאר המדינות שהתפצלו מברית המועצות כמו ארמניה, אזרבייג'ן, בלארוס, אסטוניה, לטביה, ליטא, מולדובה ואוקראינה הפכו לישויות כדורגל נפרדות.
זואי 102

זואי 102 (באנגלית: Zoey 102) הוא סרט דרמה קומית אמריקאי המהווה המשך לעלילת קומדיית המצבים "זואי 101" ששודרה בערוץ ניקלודיאון. הסרט עלה לשירות הזרמת המדיה "פרמאונט+" ב-27 ביולי 2023. 15 שנה לאחר לאחר שסיימה את התיכון, זואי ברוקס, כעת בשנות ה-30 לחייה, עדיין מנסה להבין את משמעות החיים והאהבה. לאחר שהיא ושאר חבריה מפנימיית "חוף הים הפסיפי" (PCA) מוזמנים לרגל חתונתם של קווין פנסקי ולוגן ריס במליבו, נאלצים בני הקבוצה להתעמת מול השינויים שעברו בחלוף השנים, מול חלומותיהם וסודותיהם הכמוסים. ג'יימי לין ספירס – זואי ברוקס שון פלין – צ'ייס מתיוס ארין סנדרס – קווין פנסקי מתיו אנדרווד – לוגן ריס כריסטופר מאסי – מייקל בארט אבי ויילד – סטייסי דילסן ג'ק סלבטורה ג'וניור – מארק דל פיגלו דין גייר – טוד אוון ת'יל – ארצ'ר מארס תומאס לנון – קלי קווין שועה ג'קסון – גרג קווין ב-12 בינואר 2023, הודיעה ג'יימי לין ספירס לראשונה על תחילת הפקתו של סרט המשך עבור סדרת הנעורים "זואי 101", שעתיד לעלות לשירות הזרמת המדיה "פרמאונט+" בשנת 2023, ובו יככבו חברי צוות השחקנים המקורי של הסדרה – ספירס, שון פלין, כריסטופר מאסי, ארין סנדרס, מתיו אנדרווד, ג'ק סלבטורה ג'וניור ואבי ויילד – שישובו לגלם את דמויותיהם. עוד נמסר כי ספירס תופקד על הפקת הסרט בפועל בעוד שעל בימוי הסרט תופקד הבמאית ננסי האוור מחוברת לבימוי, כשספירס מוצמדת כמפיקה בפועל. במאי 2023, נמסר על ליהוקם של תומאס לנון, אוון ת'יל ודין גייר. צילומי הסרט החלו בינואר 2023 בווילמינגטון, צפון קרוליינה, והסתיימו בפברואר 2023. הסרט עלה לשירות הזרמת המדיה "פרמאונט+" ב-27 ביולי 2023. "זואי 102", במסד הנתונים הקולנועיים IMDb (באנגלית) "זואי 102", באתר Rotten Tomatoes (באנגלית) "Jamie Lynn Spears on Instagram: "it's OFFICIAL! 🎬 Are you ready…. @paramountplus @nickelodeon"". "'Zoey 101' YA Revival Movie Set at Paramount+ with Jamie Lynn Spears & More Original Series Cast". January 12, 2023. "'Zoey 101' Sequel Movie Starring Jamie Lynn Spears Ordered at Paramount+". variety.com. January 12, 2023. "Jamie Lynn Spears Shares Big Update About Zoey 102: Release Date, Cast and More". www.eonline.com. WWAY News (January 13, 2023). "'Zoey 102', starring Jamie Lynn Spears, filming in Wilmington". WWAY 3. Retrieved June 22, 2023. "Hard to believe it's already been three weeks since I wrapped principal photography on #Zoey102 — words and photos both fail to capture how much fun was had, and I cannot WAIT for you all to see it. . 📸 @bryantology @erinsanders @jamielynnspears". instagram.com. "Jamie Lynn Spears reprises her iconic role in Zoey 102 first-look photos". ew.com. Swift, Andy (June 20, 2023). "Zoey 102 Trailer Reunites Jamie Lynn Spears With Her Nickelodeon Classmates, 15 Years Later". TVLine. Retrieved June 22, 2023.
IDM

האם התכוונתם ל... מוזיקת דאנס אינטליגנטית – בראשי תיבות: IDM Internet Download Manager – מנהל הורדות אינטרנט
Resurs

Resurs (ברוסית:Ресурс, משאב) הייתה סדרת לוויינים מסוג חישה מרחוק שפותחה בברית המועצות ושיגורים נמשכו ברוסיה. במהלך השנים פותחו מספר דורות של לווייני הסדרה. הצילומים של סדרה F הוחזרו ביחידת נחיתה. מדגמים שונים של הסדרה שוגרו 30 לוויינים, כולם מקוסמודרום פלסצק. יתר הלוויינים צוידו במצלמה דיגיטלית. הפיתוח בוצע ב"מרכז הטילים והחלל פרוגרס". הלוויינים החליפו בהדרגה לוויינים מסדרה Fram. הלוויינים פותחו על בסיס לווייני סדרת זניט, דגם "זניט 4 ". השיגורים בוצעו בשנים 1979–1983. זמן פעילות הלוויין היה 11 ימים. משקל הלוויין היה 6,300 ק"ג. הלוויין היה מסוגל להגיע לצילומים באיכות גבוהה יותר מלווייני מסדרת Fram. רגישות הייתה עד 8 מ'. על הלוויין הותקנו 3 מצלמות. הלוויינים היו שדרוג של הלוויין הקודם. השיגורים בוצעו בשנים 1997–1999. משקל היה 5,920 ק"ג. רגישות הצילום הייתה 7–10 מ' בצילום שחור-לבן או 10–11 מ' בצילום בצע. הלוויינים היו שדרוג של לווייני F1. השיגורים בוצעו בשנים 1987–1992. ללוויין התווסף פאנל סולארי שאיפשר להאריך אורך חיים ל-30 ימים. רגישות הצילום הייתה 6–11 מ' בצילום שחור-לבן או 7–14 מ' בצילום בצע. לוויין כלל מצלמה בודדת. הלוויינים היו שדרוג של לוויין F. השיגורים בוצעו בשנים 1993–1995. לוויין כלל פאנל סולארי שאיפשר להאריך אורך חיים ל-30 ימים. רגישות הצילום הייתה 2–3 מ' בצילום שחור-לבן. על הלוויין הותקנו 2 מצלמות. הלוויין פותח בתחילת המאה ה-21. על הלוויין הותקנה מצלמה דיגיטלית. היא נתנה רגישות של כ-1 מ' בשחור-לבן ו-1.6–1.8 מ' בצבע. רוחב הצילום היה 27 ק"מ. בנוסף לציוד צילום על הלוויין הותקן מכשור לחקר החלל וקרינה קוסמית. הלוויין שוגר בשנת 2006 ופעל עד לשנת 2016 כאשר אורך חיים המתוכנן היה 3 שנים בלבד. הלוויין פותח על בסיס לוויין Resurs DK על ידי "מרכז הטילים והחלל פרוגרס". השיגור הראשון בוצע בשנת 2018 קוסמודרום בייקונור בעזרת משגר מדגם סויוז 2. משקל הלוויין גדל ל-6,275 ק"ג. לוויין יכול לבצע צילום של רצועה באורך 115 ק"מ ושטח בגודל 100*300 ק"מ. רגישות של כ-0.7 מ' בשחור-לבן ו-3–4 מ' בצילום צבעוני. השיגור הראשון בוצע בשנת 2013 ולוויין פעל עד לשנת 2022. השיגור השני בוצע בשנת 2014. בשנים 2016 ו-2017 התרחשו תקלות שמנעו פעילות תקינה של הלוויין. לוויין פעל רק עד לשנת 2018. שיגור נוסף בוצע בשנת 2016, בשנת 2017 התרחשה בו תקלה. לאחר הפסקה של שנה וחצי הוא חזר לפעילות תקינה. נכון לשנת 2023 הלוויין נמצא בעבודה. לשנת 2023 מתוכנן שיגור נוסף. תיאור הלווין ריכוז נתונים טכניים של סדרת F(ברוסית) תיאור מפורט של הלוויינים (החל מדף 42) (ברוסית) תיאור לוויין resurs dk 1 באתר היצרן תיאור לוויין resurs p באתר היצרן רשימת שיגורים Космической группировке не хватило «Ресурса», Коммерсантъ, ‏2018-11-26 (ברוסית) https://lenta.ru/news/2017/05/19/progress/
ספר אחיקר החכם

ספר אחיקר החכם (או משלי אחיקר) הוא ספר משלים שנכתב במקור בארמית עוד בתקופת ממלכת אשור. הספר היה מוכר לחכמי יוון ולקהילות ישראל. אף על פי שאחיקר לא היה יהודי, דמותו מצאה את דרכה לספר טוביה, שם הוא מופיע כמי שנמנה עם צאצאי עשרת השבטים. משלי המוסר שבספר משולבים בעלילה על אחיקר החצרן. אחיקר היה סופר ויועץ חכם בחצרם של סנחריב ואסרחדון מלכי אשור, וכיון שלא היו לו ילדים, הוא אימץ את אחיינו נדן, חינך אותו ולימדו דעת, כדי שיוכל למלא את מקומו כשיגדל. נדן הצליח להשתלב בחצר, אבל נהג בבוגדנות באחיקר, האשים אותו בבגידה וזייף מכתבים בשמו. אחיקר נדון למיתה, אולם הפקיד האחראי על ההוצאה להורג, שניצל בעבר בידי אחיקר, חס על חייו והוציא להורג אדם אחר במקומו. כעבור זמן הציב פרעה מלך מצרים אתגר למלך אשור: אם יוכל מלך אשור לשלוח אדם למצרים שיבנה ארמון בין שמים וארץ יעלו המצרים מס לאשור, ואם לאו, חייבת אשור להעלות מס למצרים. מלך אשור חשב שאחיקר מת, וחשב שלא יוכל לבצע את המטלה. אך כשגילה לשמחתו שהוא חי, שלח אותו למצרים להיענות לאתגר. אחיקר מתייצב בפני פרעה, ונדרש לענות על חידות שונות כדי להוכיח את חכמתו. לאחר מכן פרעה דורש ממנו לבצע משימות שונות שנראות בלתי ניתנות לביצוע כגון כתיבת איגרת שחכמיו יודו שטרם ראו כמוה, בניית ארמון בין שמים וארץ, שזירת חבלים מחול הנהר ותיקון רחיים שבורות. אחיקר בכל המקרים מצליח להגחיך את המשימה ולבקש מפרעה את הנדרש למילויה באופן שפרעה מוותר. לאחר שפרעה נוכח כי לא יוכל לחכמת אחיקר, הוא מודה בהפסד בכבוד וממלא את התחייבותו. אחיקר מביא עמו את המס ודואג שנדן ייענש על בגידתו. הספר מחולק לשישה חלקים, בהם מספר אחיקר משלי חכמה לנדן. החלקים הם: אחיקר מאמץ את נדן לבן משלי חכמה שאחיקר מלמד את נדן נדן בוגד באחיקר ומדיח אותו מתפקידו אחיקר חוזר לגדולתו ונשלח למצרים אחיקר במצרים, נדן נאסר דברי מוסר שאמר אחיקר לנדן ספר אחיקר נמצא בפפירוס ארמי משנת 500 לפנה"ס, בין התעודות שנתגלו באי יב שבמצרים. בפפירוס זה, החלק הראשון של הסיפור מורחב מאוד במשלים ואמירות חכמה שונות. חוקרים חושדים כי חלק זה אינו חלק מן הסיפור המקורי, שכן הוא אינו מזכיר את אחיקר כלל, ודומה במהותו לחלקים מספר משלי ולמשלים בבליים ופרסיים. הספר תורגם לעברית על ידי יוסף מזל ואחר כך על ידי אבינעם ילין. מדיה וקבצים בנושא ספר אחיקר החכם בוויקישיתוף ספר אחיקר החכם, באתר "דעת" על ספר אחיקר החכם באתר דעת מהדורת אבינעם ילין, אחיקר החכם, ירושלים, תרפ"ג, באתר היברובוקס
אלפרד פסטרנק

אלפרד פסטרנק (בהונגרית: Pasternák Alfréd;‏ טאיה, 28 בספטמבר 1930 – לוס אנג'לס, 22 בפברואר 2023) היה רופא יהודי-הונגרי מיילד-גינקולוג, פרופסור והיסטוריון רפואי, חבר חיצוני באקדמיה ההונגרית למדעים. אלפרד פסטרנק נולד במשפחה יהודית בכפר בצפון מזרח הונגריה. בגיל 11 הוא ומשפחתו גורשו למחנה הריכוז אושוויץ. הוא שרד ועם חזרתו סיים תואר ברפואה באוניברסיטת אטווש לוראנד ולאחר מכן באוניברסיטת זמלווייס בבודפשט. הוא ברח מהונגריה במרד ההונגרי וחי בארצות הברית מאז 1956. אלפרד המשיך להכשרה רפואית לתואר שני במרכז הרפואי סידרס-סיני בלוס אנג'לס, שם נשאר בפקולטה. הואהחזיק גם בתפקיד פרופסור קליני בבית הספר לרפואה של אוניברסיטת קליפורניה בלוס אנג'לס וזכה להצטיינות ולשבחים רבים. כמו כן עבד כמומחה למיילדות וגינקולוגיה בבית החולים Cedars-Sinai Medical Center. אמו של אלפרד הייתה אנה ליבמן פסטרנק (1896-1977) אחת מ-12 ילדים במשפחתה - כולם פרט לאחד היו בנות - של אהרון ליבמן (?-1929) מדורקוב. אביה אהרון, היה בנם של ברנרד ליבמן (1800-1887) ושל אסתר וירקמן (?-1852). אנה הייתה בתו מאשתו השנייה של אהרון, מאירמה וינברגר (?-1944). היא נישאה לשמעון פסטרנק (1895-1985) מטאיה, נצר למשפחה יהודית אורתודוקסית בולטת שהפעילה במשך שבעה דורות הכרמים (ייצור יין) וטחנת קמח בעיירה זו, ששכנה במיקום מרכזי באזור ייצור היין המפורסם של טוקאי. ילדיהם היו קלרה (1922-?), הדוויג או הדי (1928-?) ואלפרד (1930- 2023) זמן קצר לאחר הבר המצווה של אלפרד באפריל 1944, הנאצים נכנסו להונגריה. הפסטרנקים ושאר יהודי טאיה הועברו תחילה לגטו בשאטוראליאויהיי, ולאחר שישה שבועות בגטו, גורשו משם בקרונות בקר לאושוויץ. שם הופרדו הגברים והנשים. אלפרד ואביו לא נשארו שם זמן רב. זמן קצר לאחר הגעתם נשלחו למחנה הריכוז דרנהאו (Riese-Dörnhau concentration camp). הכפר שנקרא בגרמנית דרנהאו נקרא בפולנית קולצה (Kolce) בשלזיה תחתית על הגבול הפולני-סלובקי של היום, שם הצליחו לשרוד עד לשחרורם על ידי הצבא האדום ב-9 במאי 1945. לאחר המלחמה חזרו אלפרד ואביו הביתה במסע מפרך בן שבועיים. הם התאחדו עם הנשים במשפחתם, שגם הן שרדו בנס את השואה. שמעון בנה מחדש את העסק שלו ואלפרד חזר לבית הספר, בסופו של דבר נכנס לבית הספר לרפואה, והתמחה במיילדות וגינקולוגיה. אלפרד המשיך להיות מומחה עולמי בנושאים רפואיים ושואה. הוא הרצה ופרסם רבות על ניסויים רפואיים במחנות הריכוז הנאצים והרופאים שערכו אותם ובשנת 2006 פרסם את מה שהאקדמיה ההונגרית למדעים כינתה "מונוגרפיה סופית" בנושא מחקר בלתי אנושי. פרס רמה של האקדמיה, 2007 מדליית זיכרון זמלווייס, 1988 מדליית הקונגרס האמריקאי, 1978 מדליית הקונגרס האמריקאי, 1976 עיטור העיר לוס אנג'לס, 1976 פרס העיר קליפורניה, 1976 ועדת הרופאים ההונגרים מעבר לגבול אוניברסיטת אימרה היינל למדעי הבריאות (דוקטור לשם כבוד) האגודה ההונגרית של גינקולוגים American College of Obstetricans and Gynecologists (fellow) (המכללה האמריקאית למיילדות וגינקולוגים (עמית)) Inhuman Research-Medical Experiments in German Concentracion Camps 2006 (ניסויים מחקריים-רפואיים לא אנושיים במחנות ריכוז גרמניים (2006) The Liebman-Loveman Family Alfred Pasternak, Co-Founder of The Friends of Hungary Foundation, Passes Away Professor Alfred Pasternak (בטיימס הלונדוני- דרוש מינוי) ספרו של אלפרד פסטרנק באמזון Inhuman Research: Medical Experiments in German Concentration Camps Holocaust Survivors and Victims Database Dr. Alfred Pasternak, MD באתר Vitals